«ἐνθυμεῖσθε οὖν ὅτι Νικόφημος καὶ Ἀριστοφάνης ἄκριτοι ἀπέθανον, πρὶν παραγενέσθαι τινὰ αὐτοῖς ἐλεγχομένοις ὡς ἠδίκουν. οὐδεὶς γὰρ οὐδ᾽ εἶδεν ἐκείνους μετὰ τὴν σύλληψιν: οὐδὲ γὰρ θάψαι τὰ σώματ᾽ αὐτῶν ἀπέδοσαν, ἀλλ᾽ οὕτω δεινὴ <ἡ> συμφορὰ γεγένηται ὥστε πρὸς τοῖς ἄλλοις καὶ τούτου ἐστέρηνται.  

-Υπέρ των Αριστοφάνους χρημάτων (§ 7.1-3)

Ο **Υπέρ Αριστοφάνους χρημάτων** είναι δικανικός υπερασπιστικός λόγος του Λυσία που γράφτηκε για λογαριασμό του κουνιάδου ενός Αριστοφάνη, που είχε ήδη εκτελεσθεί μαζί με τον πατέρα του Νικόφημοα[›] και είχαν δημευθεί οι περιουσίες τους.β[›]

Σύνοψη
------

«ὅτι πάντων δεινότατόν ἐστι διαβολή».  

-Υπέρ των Αριστοφάνους χρημάτων (§ 5.3)

Όμως τώρα κινδυνεύει και η δική του περιουσία, που την «έβαλαν στο μάτι» οι συκοφάντες, παρά το γεγονός ότι έχει να εκθρέψει και να φροντίσει για τη μόρφωση των παιδιών της χήρας αδελφής του και γυναίκας του Αριστοφάνη, που τους περιμάζεψε στο δικό του σπίτι ύστερα από την έξωση, στην οποία προχώρησε το κράτος σωρευτικά με την καταδίκη του Αριστοφάνη σε θάνατο. Λίγο πολύ θεωρείται η περιουσία του «αποδοχή κλοπιμαίων, αποδοχή προϊόντων εγκλήματος».

Σύμμεικτα χαλκώματα
-------------------

«Δανείσατε ἐπί πᾶσαν τήν γῆν, σύ δέ Ισραήλ μή δανεισθῇς μηδαμοῦ.  
Μωσαϊκός Νόμος

Ούτε αξιόλογα ή ακριβά έπιπλα και σκεύη είχε ο Αριστοφάνης. Όπως πιθανόν κάθε Αθηναίος, είχε λίγα επίχρυσα ή επάργυρα σκεύη, επιτραπέζια, είδη κουζίνας και σερβίτσια. Ήταν όμως ελάχιστα, αφού, όταν φιλοξένησε στο σπίτι του την αντιπροσωπεία του Ευαγόρα της Κύπρου, ζήτησε δανεικά από γείτονες και φίλους. Για ό,τι άφησε ο Αριστοφάνης στο σπίτι του μετά το θάνατό του έχει μάρτυρες για να τα απαριθμήσουν.

Σημειώσεις
----------

**^** **α:** Τα κύρια ονόματα (Νικόφημος δηλ. φήμη της νίκης) απέβλεπαν στο τομέα που επιθυμούσαν να διακριθούν τα παιδιά τους, όπως Περικλής (Κλέος→ δόξα), Δημοσθένης (σθένος→ ψυχική δύναμη), Αγησίλαος (άγω→ οδηγώ) κ.α.

**^** **β:** Αυτοί θεωρήθηκαν ένοχοι για μια αποτυχημένη αποστολή δέκα εξοπλισμέων Αθηναϊκών καραβιών στον Ευαγόρα της Κύπρου, που ήταν σε πόλεμο με τον βασιλιά των Περσών. Τα πλοία, με ναύαρχο τον Φιλοκράτη, τα συνέλαβαν στην πορεία τους για την Κύπρο οι Σπαρτιάτες κοντά στη Ρόδο, που συνέπρατταν τότε με τους Πέρσες.

Παραπομπές
----------

1. ↑  Λυσίας, Οι Υπερασπιστικοί του λόγοι, σ. 115, μτφ. Γιώργος Ράπτης, εκδ. Ζήτρος, 2002
2. ↑  Αυτόθι § 36

Βιβλιογραφία
------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Υπέρ των Αριστοφάνους χρημάτων** |

* Λυσίας, Οι Υπερασπιστικοί του λόγοι «Υπέρ των Αριστοφάνους χρημάτων προς το Δημόσιον», εκδ. ΖΗΤΡΟΣ, 2002 ISBN 960-7760-79-4

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λόγοι Λυσία |
| --- |
|  |
| Υπερασπιστικοί | 
* Υπέρ Αδυνάτου
* Υπέρ των Αριστοφάνους χρημάτων προς το Δημόσιον
* Υπέρ Ερατοσθένους φόνου
* Υπέρ Καλλίου ιεροσυλίας
* Υπέρ Μαντιθέου
* Υπέρ των του Νικίου αδελφού
* Υπέρ Πολυστράτου
* Υπέρ Στρατιώτου.
 |  |
|  |
| Καταγγελτικοί | 
* Κατά Αγοράτου
* Κατά Αλκιβιάδου Α΄
* Κατά Αλκιβιάδου Β΄
* Κατά Ανδοκίδου
* Κατά Διογείτονος
* Κατά Ερατοσθένους
* Κατά Εργοκλέους
* Κατά Επικράτους
* Κατά Θεομνήστου Α΄
* Κατά Θεομνήστου Β΄
* Κατά Νικομάχου
* Κατά Παγκλέωνος
* Κατά σιτοπωλών
* Κατά Φιλοκράτους
* Κατά Φίλωνος
 |
|  |
| Πανηγυρικοί | 
* Επιτάφιος τοις Κορινθίων βοηθοίς
* Ολυμπιακός
 |
|  |
| Άλλοι λόγοι | 
* Απολογία περί δήμου καταλύσεως
* Απολογία περί του μη καταλύειν την πολιτείαν
* Απολογία περί δωροδοκίας
* Απολογία προς Σίμωνα
* Περί των Εράτωνος Χρημάτων
* Περί Ευάνδρου δοκιμασίας
* Περί σηκού απολογία
* Περί τραύματος εκ προνοίας
* Προς συνουσιαστάς κακολογιών
 |

 |